ฮ.แบล็กฮอว์กไต้หวันตก ประธานเสนาธิการกองทัพ เสียชีวิต
วานนี้ (2 ม.ค.2563) รายงานว่า เกิดอุบัติเหตุเฮลิคอปเตอร์แบล็กฮอว์กของไต้หวันตกในแถบเทือกเขาใกล้นครไทเป หลังต้องเผชิญกับสภาพอากาศอันเลวร้าย ส่งผลให้พล.อ.เสิ่น อี้หมิง (Shen Yi-ming)ประธานเสนาธิการกองทัพไต้หวัน เสียชีวิตพร้อมเจ้าหน้าที่ทหารอีก 7 นายAFP PHOTO / YILAN COUNTY FIRE DEPARTMENTกระทรวงกลาโหมไต้หวัน เปิดเผยว่า เฮลิคอปเตอร์แบล็กฮอว์กนั้น ออกจากฐานทัพอากาศซงชาน ในนครไทเป เวลา 07.54 น. ตามเวลาท้องถิ่น และกำลังเดินทางไปยังฐานทัพไต้หวันทางตะวันออกเฉียงเหนือพร้อมด้วยผู้โดยสาร 13 คน ต่อมาเฮลิคอปเตอร์แบล็กฮอว์ขาดการติดต่อกับเจ้าหน้าที่การบินในเวลา 08.22 น. ตามเวลาท้องถิ่นคาดว่านักบินอาจพยายามนำเครื่องลงจอดฉุกเฉินมีรายงานว่ากองทัพอากาศไต้หวันส่งเฮลิคอปเตอร์แบล็กฮอว์กอีก 2 ลำและทหารประมาณ 80 นายไปยังที่เกิดเหตุ ขณะที่ทีมกู้ภัยเร่งเข้าช่วยเหลือเจ้าหน้าที่ทหารระดับสูงอีกหลายชีวิตที่ยังติดอยู่ใต้ชิ้นส่วนของเฮลิคอปเตอร์AFP PHOTO / YILAN COUNTY FIRE DEPARTMENTล่าสุด ไช่ อิง เหวิน (Tsai Ing-wen) ประธานาธิบดีไต้หวันกล่าวแสดงความเสียใจต่อโศกนาฏกรรมดังกล่าว พร้อมยกเลิกการหาเสียงเลือกตั้งผู้นำคนใหม่ ซึ่งไต้หวันมีกำหนดจัดการเลือกตั้งในวันที่ 11 ม.ค.นี้
เกิดอุบัติเหตุเฮลิคอปเตอร์แบล็กฮอว์กของไต้หวันตกในแถบเทือกเขาใกล้นครไทเป ส่งผลให้ พล.อ.เสิ่น อี้หมิง ประธานเสนาธิการกองทัพไต้หวัน เสียชีวิตพร้อมเจ้าหน้าที่ทหารอีก 7 นาย 
เฮลิคอปเตอร์ตก,เฮลิคอปเตอร์แบล็กฮอว์ก,ไต้หวัน,ประธานเสนาธิการกองทัพ,Shen Yi-ming